Die regte/beste voet voorsit
Jou gedra; probeer om 'n indruk te maak
As 'n Romein een oggend per ongeluk sy linkersandaal eerste aangetrek het, sou hy dalk nie die dag oorleef nie.
Keiser Augustus het glo gesê dat sy soldate gemuit het omdat hy daardie dag sy linkersandaal eerste aangetrek het.
Die regtervoet moes ook eerste gebruik word wanneer iemand 'n huis of 'n kerk binnegaan. In Engeland is daar nog so 'n bygeloof onder sommige bruide dat hulle met die regtervoet eerste die kerk moet binnestap.